സുനിത ദുലാൽ

നേപ്പാളിലെ കാഠ്മണ്ഡുവിലെ ഒരു പ്രമുഖ നാടോടി ഗായികയാണ് സുനിത ദുലാൽ (നേപ്പാൾ: सुनिता दुलाल) (സിന്ധുപാൽചോക്ക് ജില്ലയിലെ ജൽബൈറിൽ ജനിച്ചു). അഭിനേത്രി കൂടിയായ സുനിത ഒരു മോഡലും എൻ‌ടിവിയിലെ (നേപ്പാൾ ടെലിവിഷൻ, ഒരു സംസ്ഥാന ടെലിവിഷൻ ചാനൽ) അവതാരികയുമാണ്. തന്റെ പതിമൂന്നാമത്തെ ആൽബം മെറോ ഹജൂർ 2020നടുത്ത് പുറത്തിറക്കി. ഇത് അവരുടെ മറ്റൊരു സൂപ്പർ ഹിറ്റായ നേപ്പാളിലെ തീജ് ഫെസ്റ്റിവൽ ആൽബമാണ്. തീജ് ഉത്സവം സാധാരണയായി ജൂലൈ അവസാനം മുതൽ സെപ്റ്റംബർ ആദ്യം വരെയാണ് നടക്കാറുള്ളത്. സുനിത ദുലാൽ ഇപ്പോൾ ഈ വർഷത്തെ തേജ് ആൽബം നാചൗ സരര പുറത്തിറക്കി. 'തീജ് കോ അയോ ലഹാര', 'ചുപ്പ മോയി ഖൗല' എന്നീ ഗാനങ്ങളുൾപ്പെടുന്ന അവരുടെ പതിനഞ്ചാമത്തെ ആൽബമാണിത്. നേപ്പാളിലെ 365 കലാകാരന്മാരുടെ മെലഞ്ചോളി എന്ന പാരിസ്ഥിതിക ഗാനത്തിലും അവർ പങ്കെടുത്തു. ഇത് "മോസ്റ്റ് വോക്കൽ സോളോസ് ഇൻ എ സോങ് റെക്കോർഡിങ്" എന്ന ശീർഷകത്തിൽ ഗിന്നസ് നേടി. ഇതിന്റെ സംഗീതരചനയും സംവിധാനവും ചെയ്തിരിക്കുന്നത് നിപേഷ് ധാക്കയാണ്. 2016 മെയ് 19 ന് ദുലാൽ തന്റെ ഗ്രൂപ്പിനൊപ്പം നേപ്പാൾ റേഡിയോ സ്റ്റുഡിയോയിൽ റെക്കോർഡുചെയ്യുകയും 2017 സെപ്റ്റംബർ 2 ന് കാഠ്മണ്ഡുവിലെ ആർമി ഓഫീസേഴ്‌സ് ക്ലബിൽ പ്രസിഡന്റ് ബിദ്യാദേവി ഭണ്ഡാരി ആധാരികമായി പുറത്തിറക്കുകയും ചെയ്തു.

 ജീവിതവും കരിയറും 
മധ്യ നേപ്പാളിലെ സിന്ധുൽ‌പാൽ‌ചോക്ക് ജില്ലയിലെ ജൽ‌ബൈറിലാണ് സുനിത ദുലാൽ ജനിച്ചത്. ഗോൾഡൻ ബ്രൈറ്റ് ഫ്യൂച്ചർ ബോർഡിംഗ് സ്കൂളിൽ നിന്നും സിന്ധുപാൽ‌ച്വോക്കിലെ ജൽ‌ബൈറിലെ ശ്രീ ആനന്ദ് സെക്കൻഡറി സ്കൂളിൽ നിന്നും സ്കൂൾ വിദ്യാഭ്യാസം പൂർത്തിയാക്കി. ഉന്നത വിദ്യാഭ്യാസം പൂർത്തിയാക്കിയ ശേഷം കൂടുതൽ പഠനത്തിനായി കാഠ്മണ്ഡുവിലേക്ക് മാറി. തുടർന്ന് നേപ്പാളിലെ കാഠ്മണ്ഡുവിലെ പത്മ കന്യാ കാമ്പസിൽ നിന്ന് ഹ്യുമാനിറ്റീസിൽ ബിരുദം നേടി. ചെറുപ്പത്തിൽത്തന്നെ സുനിത ദുലാൽ സംഗീത വ്യവസായത്തിലേക്ക് പ്രവേശിച്ചു. നൂറിലധികം നേപ്പാളി നാടോടി ഗാനങ്ങൾ അവർ റെക്കോർഡുചെയ്‌തു. സംഗീതപരമായി പരിപോഷിപ്പിക്കപ്പെട്ട ഒരു കുടുംബത്തിലാണ് അവർ വളർന്നത്. സുനിത ദുലാൽ പറയുന്നു, “എന്റെ അധ്യാപകരും മുതിർന്നവരും എന്നെ എങ്ങനെ പാടാനും നൃത്തം ചെയ്യാനും പ്രേരിപ്പിച്ചിരിക്കുമെന്ന് ഞാൻ ഓർക്കുന്നു. ഞാൻ മൂന്നാം ക്ലാസ്സിൽ മാത്രമുള്ളപ്പോൾ, ഫ്രം ലോക് ടു ആധുനിക് ഗീതിന്റെ അരുണ ലാമയുടെ വലിയ ആരാധികയായിരുന്നു. തന്റെ ആലാപന ജീവിതത്തിലെ പ്രധാന സ്വാധീനങ്ങളിലൊന്നായാണ് അവർ അമ്മയെക്കുറിച്ച് പരാമർശിക്കുന്നത്. 'അമലെ പക്കാക്കോ മിഠോ ഖാന', 'അബ് ത മെയ്ൻ നി ജുംക ലഗാച്ചു', 'അങ്കോ ലാഗി ബ്രാറ്റ് ബസേക്കോ', 'മെരായ് ദിൽമ ഫുല്യാവോ നിർമയ' എന്നിവ സുനിത ദുലാലിന്റെ മികച്ച ഗാനങ്ങളിൽ ചിലതാണ്. യാത്ര ചെയ്യാനും പുതിയ സ്ഥലങ്ങൾ പര്യവേക്ഷണം ചെയ്യാനും അവർ ഇഷ്ടപ്പെടുന്നു. യുഎസ്, യൂറോപ്പ്, ദക്ഷിണ കൊറിയ, ജപ്പാൻ, മലേഷ്യ, ഹോങ്കോംഗ്, നിരവധി മിഡിൽ ഈസ്റ്റ് രാജ്യങ്ങൾ എന്നിവിടങ്ങളിൽ അവർ സഞ്ചരിച്ചു.

 സ്വകാര്യ ജീവിതം 
സുനിത ദുലാൽ ഇപ്പോൾ കരിയറിൽ ശ്രദ്ധ കേന്ദ്രീകരിച്ചിരിക്കുന്നു. ദാമ്പത്യജീവിതത്തെക്കുറിച്ച് അവർ മനസ്സ് തുറന്നിട്ടില്ല. ഏതാനും വർഷങ്ങൾക്കുള്ളിൽ വിവാഹിതയാകാൻ അവർ ആസൂത്രണം ചെയ്യുന്നുണ്ട്.

അവാർഡുകളും അംഗീകാരങ്ങളും
 2012 ’സിങർ ഓഫ് ദി ഈയർ 2012’ നേപ്പാളി സോങ്സ് TV
 2011 ‘ബെസ്റ്റ് ഫീമെയ്ൽ ഫോൽക്ക് സിങർ’ - ഹെതൗഡ FM 96.6
 2011 ‘സർട്ടിഫിക്കറ്റ് ഓഫ് അപ്രെസിയേഷൻ’ യുഎസ്എയിലെ നേപ്പാൾ എംബസി
 2011 ‘ടോപ് 5 ഫോൽക് സിങേഴ്സ് ഓഫ് ദി ഈയർ’ – കാന്തിപൂർ FM
 2009  ബെസ്റ്റ് ഫീമെയ്ൽ ഫോൽക്ക് സിങർ ഓഫ് ദി ഈയർ അവാർഡ് by ഹെതൗഡ FM 96.6
 2009 പ്രത്യേക അംഗീകാരം by പൗരഖി ഗ്രൂപ്പ് സിയാങ്‌ജ സമാജ്, ഖത്തർ

അവലംബം

പുറംകണ്ണികൾ



വർഗ്ഗം:നേപ്പാളിലെ നാടോടി ഗായകർ